Ur ger krouet en XIXvet kantved eo, hag ul liv romantel zo dezhañ, evel d'ar gerioù Cambria ha Caledonia e saozneg, pe ar ger Armorique e galleg evit komz eus Breizh. Diazezet eo war ar meno ez a ar broioù a orin keltiek, pe e lec'h ma vez komzet yezhoù keltiek, d'ober ur gumuniezh, dezhi ur memes hêrezh. An hêrezh-se a c'hall bezañ sevenadurel pe istorel, pe tennañ d'ar yezhoù keltiek.